शीर्षक: विधानपरिषदः एकनाथ खडसे आणि उर्मिला मांतोडकर हे राज्यपाल नियुक्त आमदाराच्या निकषात बसतात?\nवरील काल्पनिक लेखाचे शीर्षक दिल्यास, लेखाची कल्पना करा.\n
हे 12 सदस्य कोण आहेत याबाबत महाविकास आघाडी सरकारकडून गुप्तता पाळण्यात आली आहे. महाविकास आघाडीने जूनमध्ये रिक्त झालेल्या जागांसाठी विधानपरिषद सदस्यांची यादी राज्यपालांकडे पाठवली होती. पण राज्यपालांनी त्या सदस्यांची नावं नियमात बसत नसल्यामुळे फेटाळून लावली. 

महाविकास आघाडीने आता पाठवलेल्या नावांची यादी राज्याच्या महाधिवक्त्यांचा सल्ला घेऊन तयार करण्यात आल्याचं बोललं जातंय. आज ही यादी महाविकास आघाडीच्या नेत्यांनी राज्यपालांना दिली.

त्यामुळे आतातरी राज्यपाल भगतसिंग कोश्यारी या नावांवर शिक्कामोर्तब करणार का? राज्यपाल नियुक्त सदस्यांसाठी कोणते निकष आहेत? महाविकास आघाडी सरकारच्या यादीत कुणाची नावं येऊ शकतात? याकडे सर्वांचं लक्ष लागलं आहे.

कोणते सदस्य झाले निवृत्त?

विधानपरिषदेच्या सदस्यांपैकी 12 सदस्यांचा कार्यकाळ जूनमध्ये संपुष्टात आला आहे. त्यामध्ये राष्ट्रवादी काँग्रेसच्या विद्या चव्हाण, ख्वाजा बेग, प्रकाश गजभिये, जगन्नाथ शिंदे हे निवृत्त झाले. 

मुख्यमंत्री उद्धव ठाकरे आणि राज्यपाल भगतसिंह कोश्यारी

कॉंग्रेसकडून रामहरी रूपनकर, अनंत गाडगीळ, जनार्दन चांदुरकर, आनंदराव पाटील आणि हुस्नबानो खलिफे हे सदस्य निवृत्त झाले. 

राष्ट्रवादी काँग्रेसकडून नियुक्त असलेले राहुल नार्वेकर आणि रामराव वडकुते यांनी राजीनामा देऊन भाजपमध्ये प्रवेश केला. या दोन सदस्यांच्या जागाही रिक्त झाल्या आहेत.

कोणती नावं चर्चेत?

विधानपरिषदेच्या एकूण 12 जागा रिक्त होत असल्यामुळे महाविकास आघाडीच्या प्रत्येक पक्षाकडून 4 सदस्यांना संधी मिळू शकते. त्यापैकी अनेक कलावंत आणि माजी आमदारांची नावं चर्चेत आहेत.

राष्ट्रवादी काँग्रेसकडून एकनाथ खडसे किंवा रोहिणी खडसे, शिवाजी गर्जे, अदिती नलावडे, गायक आनंद शिंदे आणि राजू शेट्टी ही नावं चर्चेत आहेत.

शिवसेनेकडून सुनील शिंदे, आदेश बांदेकर, उर्मिला मातोंडकर, सचिन अहिर, वरूण सरदेसाई, राहुल कनाल, शिवाजीराव आढळराव पाटील ही नावं चर्चेत आहेत.

तर कॉंग्रेसकडून सत्यजित तांबे, नसीम खान, रजनी पाटील, सचिन सावंत, मोहन जोशी ही नावं चर्चेत आहेत. महाविकास आघाडीकडून अधिकृत यादी अद्याप जाहीर करण्यात आलेली नाही.

पिपल्स रिपब्लिकन पार्टीचे जोगेंद्र कवाडे हेसुद्धा निवृत्त झाले आहेत. 

राज्यपाल नियुक्त सदस्यासाठीचे निकष कोणते?

राज्यपालांना या नियुक्त्या करण्याचे अधिकार घटनेने दिलेले आहेत. कलम 163 (1) खाली राज्यपाल या नियुक्त्या...